Älvkarleby
<s>Älvkarleby (čita se Elvkarlebi) je gradić od 1,647 stanovnikana istoku Švedske, koji administrativno podpada pod istoimenu Općinu Älvkarleby iako nije njen administrativni centar već je to nedaleki Skutskär.</s>

<s>Geografske karakteristike
Älvkarleby leži u u Grofoviji Uppsala, na desnoj obali rijeke Dalälven, udaljen oko 8 km južno od Skutskära i ušća Dalälvena u Botnijski zaljev.</s>

<s>Historija
Älvkarleby je zbog obilja lososa bio ljudsko stanište već od brončanog doba.</s>

<s>Kamena crkva u Älvkarlebyju počela se graditi još 1478., zbog rasta stanovnika bitno je povećana početkom 18. vijeka, a njen zvonik je dobio svoj 
današnji izgled 1834.</s>

<s>Historija modernog Älvkarlebya povezana je manufakturnom željezarom - Älvkarleö, koju su 1659. osnovali Claes Depken, gradonačelnik Västeråsa i David Leijel, trgovac iz Stockholma.</s>

<s>Kako je upravo tad - 1675. izbio rat sa Danskom, a tadašnjim brodovima flote Karlo XI nedostajala su velika sidra, on ih je naručio od Depkena.</s><s>Depken je u njihovu konstrukciju 
unio inovaciju, pa je vrlo brzo bio u stanju isporičiti 12 probrih uzoraka.</s><s>Ona su se pokazala odličnim, pa je on proglašen vitezom, a njegova željezara koja je odlično poslovala promjenila je ime u Anckarström.</s>

<s>Älvkarleby je poznat i po hidroelektrani, podignutoj krajem 19. vijeka na slapovima Dalälvena, jednoj od tri najstarije u Švedskoj, nakon one kod Trollhättana i Porjusa na Rijeci Lule.</s>

<s>Čak i nakon izgradnje hidroelektrane, nizvodno od nje se uhvati oko 15 tona lososa svake godine.</s>

<s>Svrha izgradnje te elektrane snage 70 MW, koju je projektirao arhitekt Erik Josephson bila je da opskrbi električnom energijom krajeve centralne Švedske, naročito naselja u slivu Dalälvena, u kojima su već radile brojne pilane i željezare.</s>

<s>Svake godine u julu organizira se - Fallens Dag (Dan slapova), kad hidroelektrana prestaje sa radom, a vode Dalälvena kao nekad teku preko slapa.</s><s>Na otoku Laxön postoji ribogojilište za uzgoj lososa.</s>

<s>Stara brana hidroelektrane je obnovljena i dograđena između 1988. - 1991., tako da joj je kapacitet povećan na 125 MW.</s>

<s>Prvi drveni most preko Dalälvena izgrađen je još 1797., ali ga je odnjela poplava u proljeće 1804.</s><s>Nakon tog je 1816. podignut novi most, zvan - Karlov most u čast kralja Karla XIII što se vidi i na monogramu koji se koči na mostu.</s>

<s>Poznati sugrađani 
Jedan od najpoznatijih stanovnika Älvkarlebya bio je književnik i novinar Stig Dagerman, koji je rođen u gradu 1923., u njegovu čast se od 1996. dodjeljuje nagrada, istaknutim pojedincima, borcima za slobodu govora.</s>

<s>Izvori</s>

<s>Vanjske veze</s>

<s>Službene stranice Općine Älvkarleby 
Gradovi u Švedskoj</s>

